**Acord–cadru de servicii**

**nr. \_\_\_\_\_\_ data \_\_\_\_\_\_\_\_\_\_\_**

***1. Preambul***

În temeiul Legii nr. 99/2016 privind achiziţiile sectoriale, cu modificările şi completările ulterioare, s-a încheiat prezentul acord-cadru de servicii,

Între

**VITAL S.A.**,cu sediul in Baia Mare, str. Gh. Sincai nr. 21, judetul Maramures, CP 430311, tel. 0262-215150, fax 0262-215153, numar de inmatriculare J24/542/1997, cod fiscal RO 9710087, cont RO12BTRL02501202E76529XX deschis la Banca Transilvania Baia Mare, reprezentata prin ec. Bancos Alexandrina, functia director general, în calitate **de promitent-achizitor**, pe de o parte

Şi

**\_\_\_\_\_\_\_\_\_\_\_**, cu sediul în \_\_\_\_\_\_\_\_\_\_\_\_\_\_\_\_\_\_, jud. \_\_\_\_\_\_\_, telefon/fax \_\_\_\_\_\_\_\_\_\_\_\_\_\_\_, număr de înmatriculare \_\_\_\_\_\_\_\_\_\_\_\_\_, cod fiscal RO \_\_\_\_\_\_\_\_\_\_\_\_, cont IBAN : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată prin \_\_\_\_\_\_\_\_\_\_\_\_\_\_\_\_\_, având funcția de \_\_\_\_\_\_\_\_\_\_\_\_\_\_\_\_\_, în calitate de **promitent-prestator**, pe de altă parte,

***2. Scopul acordului-cadru***

2.1. Scopul acordului-cadru îl reprezintă stabilirea elementelor/condiţiilor esenţiale care vor guverna contractele de servicii ce urmează a fi atribuite pe durata derulării prezentului acord.

2.2. Contractele ce urmează a fi atribuite au ca obiect „Servicii postale de preluare, prelucrare si expediere a trimiterilor de corespondenta simpla, recomandata si prioripost cu confirmare de primire” apartinand VITAL SA , cu respectarea prevederilor din caietul de sarcini.

***3. Obligațiile promitentului-prestator***

3.1. Promitentul-pretator se obligă, ca în baza contractelor subsecvente încheiate cu promitentul-achizitor, să presteze **„Servicii postale de preluare, prelucrare si expediere a trimiterilor de corespondenta simpla, recomandata si prioripost cu confirmare de primire*”***, în condiţiile convenite în prezentul acord-cadru.

3.2.Condiţiile generale în care se încheie contractele subsecvente sunt cele prevazute în Caietul de sarcini, Anexa la prezentul acord-cadru. Condiţiile generale prevăzute în Caietul de sarcini fac parte integrantă din fiecare contract subsecvent atribuit în baza acestui acord-cadru.

3.3. Promitentul-prestator se obligă ca serviciile prestate să respecte cel puţin calitatea prevazută în propunerea tehnică, anexă la prezentul acord-cadru.

3.4. Promitentul-prestator se obligă să nu transfere total sau parțial obligaţiile asumate prin prezentul acord-cadru.

***4. Obligațiile promitentului-achizitor***

4.1. Promitentul-achizitor se obligă, ca în baza contractelor subsecvente atribuite promitentului-prestator, să achiziţioneze „Servicii postale de preluare, prelucrare si expediere a trimiterilor de corespondenta simpla, recomandata si prioripost cu confirmare de primire*”,* în condiţiile convenite în prezentul acord-cadru.

4.2. Promitentul-achizitor se obligă să nu iniţieze, pe durata prezentului acord-cadru, o nouă procedură de atribuire, atunci când intenţionează să achiziţioneze servicii care fac obiectul prezentului acord-cadru, cu excepţia cazului în care promitentul-prestator declară că nu mai are capacitatea de a le presta.

***5.* *Preţul unitar al serviciilor***

5.1. Preţul unitar al serviciilor, în lei, fără T.V.A., sunt prețurile unitare din cadrul Propunerii financiare si Centralizatorul tarifelor ofertate.

5.2 Valoarea totala previzionata pentru indeplinirea acordului cadru este de maxim \_\_\_\_\_\_\_\_\_\_\_\_\_\_ lei, fara TVA

5.3 Pretul unitar al serviciilor este exprimat in lei si este prevazut in Centralizatorul tarifelor ofertate , care face parte integranta din Acordul cadru.

5.4. Pe baza preţurilor unitare din cadrul Propunerii financiare (Anexa la prezentul acord-cadru), se va determina preţul fiecărui contract atribuit ulterior.

**6. Ajustarea pretului**

6.1.(1)Pentru serviciile postale , platile datorate de catre promitentul-achizitor promitentului -prestator se determina pe baza preturilor unitare ale serviciilor declarate in propunerea financiara, anexa la acordul-cadru. Ajustarea preturilor unitare ofertate se va putea face la preturile unitare ofertate in propunerea finaciara, nu mai repede de 12 luni de la ultima ajustare . Ajustarea preturilor unitare ofertate se va face cu indicele total al preturilor de consum pentru servicii comunicat de INS (Ipc).

(2) Ajustarea preturilor unitare se va putea efectua incepand cu luna a 13-a de derulare a acordului cadru la solicitarea expresa a uneia dintre partile semnatare ale acordului cadru.

(3) Pentru ajustare se va utiliza Ipc aferent perioadei de 12 luni anterioare solicitarii de ajustare.

6.2. Formula de ajustare a preturilor este V=V(0)\*C(A) si C(A)= Ipc/100 unde:

V- reprezinta valoarea ajustata a pretului unitar ofertat

V(0) – reprezinta valoarea preturilor unitare declarate in propunerea financiara

C(A) – reprezinta coeficientul de ajustare care urmeaza sa fie aplicat

Ipc – reprezinta indicele total al preturilor de consum pentru servicii comunicat de INS

***7.* *Cantitatea previzionată***

7.1. Cantitatea previzionată de servicii ce vor fi prestate în baza contractelor subsecvente se încadrează între cantităţile minime şi maxime prevăzute în caietul de sarcini.

7.2. Cantitatea pentru fiecare contract subsecvent se va determina la momentul încheierii contractului, în funcţie de necesităţile achizitorului si fondurile disponibile.

***8.* *Durata acordului-cadru***

8.1. Durata prezentului acord-cadru este de 2 (doi) ani, începând de la data semnarii acestuia.

8.2. Prezentul acord-cadru încetează să producă efecte la data expirării acestuia.

***9. Modificarea acordului-cadru***

9.1.Părţile contractante au dreptul, pe durata îndeplinirii acordului-cadru, de a conveni modificarea clauzelor acordului-cadru prin act aditional, în cazul apariţiei unor circumstanţe care nu au putut fi prevăzute la data încheierii acordului-cadru și nu aduc modificari substantiale acestuia, în conditiile art. 235-241 din Legea 99/2016 privind achizitiile sectoriale, cu modificările și completările ulterioare.

9.2.Modificarea acordului-cadru cu încălcarea pct. 8.1, dă dreptul entității contractante de a denunța unilateral acordul-cadru.

***10. Rezilierea acordului-cadru***

10.1. Nerespectarea obligaţiilor asumate prin prezentul acord-cadru de către una dintre părţi dă dreptul părţii lezate de a cere rezilierea şi de a pretinde plata de daune-interese.

10.2. Promitentul-achizitor îşi rezervă dreptul de a denunţa unilateral acordul-cadru în cel mult 30 de zile de la apariţia unor circumstanţe care nu au putut fi prevăzute la data încheierii lui şi care conduc la modificarea clauzelor contractuale astfel încât îndeplinirea acordului-cadru respectiv ar fi contrară intereselor comerciale legitime ale acestuia sau interesului public.

10.3. În cazul prevăzut la clauza 9.2. promitentul-prestator are dreptul de a pretinde numai plata corespunzătoare pentru partea din contractele subsecvente îndeplinită până la data denunţării unilaterale a acordului-cadru.

10.4. În caz de neexecutare a obligaţiilor contractuale de către una din părţi acordul-cadru se consideră desfiinţat de plin drept, fără a mai fi necesară punerea în întârziere şi fără orice altă formalitate.

***11. Forţa majoră***

11.1. Forţa majoră este constatată de o autoritate competentă.

11.2. Forţa majoră exonerează părţile contractante de îndeplinirea obligaţiilor asumate prin prezentul acord-cadru, pe toată perioada în care acţionează aceasta.

11.3. Îndeplinirea acordului-cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

11.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi de a lua orice măsuri care îi stau la dispoziţie, în vederea limitării consecinţelor.

11.5. Dacă forţa majoră acţionează sau se estimează că va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de plin drept a prezentului acord-cadru, fără ca vreuna dintre părţi să poată pretinde celeilalte daune-interese.

11.6. Partea care a invocat forta majora are obligatia de a notifica cealalta parte de incetarea acesteia in termen de 15 zile de la incetare.

***12. Soluţionarea litigiilor***

12.1. Părţile contractante vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului-cadru.

12.2. Dacă după 15 zile de la începerea acestor tratative neoficiale părţile nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

***13. Comunicări***

13.1. (1) Orice comunicare între părţi, referitoare la îndeplinirea prezentului acord-cadru, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

13.2. Comunicările între părţi se pot face şi prin telefon, fax, e-mail sau servicii poștale cu condiţia confirmării în scris a primirii comunicării.

***14. Alte clauze***

14.1. Prezentul acord-cadru stă la baza contractelor subsecvente de prestare de servicii care pot fi încheiate între promitentul-achizitor și promitentul-prestator.

14.2. Toate clauzele contractului subsecvent de prestare de servicii sunt cunoscute și acceptate fără obiecțiuni de către promitentul-prestator.

14.3. Contractele subsecvente de prestare servicii se vor încheia ori de câte ori este necesară prestarea serviciilor care fac obiectul prezentului acord-cadru. În acest sens, promitentul-prestator se obligă să presteze serviciile, la prețul unitar şi în condiţiile stabilite în prezentul acord-cadru, în termenul specificat în contractul subsecvent.

14.4. În cazul în care, în urma primirii unei solicitări de prestare, promitentul-prestator nu răspunde în termenul stabilit, atunci promitentul-achizitor își rezervă dreptul de a nu mai transmite alte solicitări către promitentul-prestator și de a rezilia acordul-cadru.

14.5. În cazul nerespectării obligațiilor asumate prin prezentul acord-cadru de către promitentul-prestator, rezilierea acordului-cadru de către promitentul-achizitor se poate produce de drept, fără nici o somație, notificare prealabilă sau punere în întârziere. În acest caz și fără a fi afectat dreptul promitentului-achizitor de a solicita daune-interese, promitentul-achizitor are dreptul de a desfășura orice activități pe care le consideră necesare pentru îndeplinirea contractului, pe riscul și cheltuiala promitentului-prestator.

14.6. În situația în care pe durata de valabilitate a prezentului acord-cadru, promitentul-prestator nu va primi solicitări pentru prestare de servicii din partea promitentului-achizitor, promitentul-prestator nu va ridica pretenții și nu va solicita despăgubiri în legătură cu acest fapt. În acest sens, promitentul-achizitor nu va avea nici o obligație față de promitentul-prestator, prezentul acord-cadru fiind reziliat de drept la expirarea perioadei de valabilitate a acestuia.

14.7. În situația în care pe durata de valabilitate a prezentului acord-cadru, promitentul-prestator va primi solicitări parţiale pentru prestarea de servicii din partea promitentului-achizitor, promitentul-prestator nu va ridica pretenții și nu va solicita despăgubiri pentru cantitatea care nu s-a solicitat. În acest sens, promitentul-achizitor se va obliga față de aceste solicitări doar în baza contractelor subsecvente încheiate.

Prezentul acord-cadru, împreună cu toate anexele, care fac parte integrantă din cuprinsul său, reprezintă voinţa părţilor semnatare şi înlătură orice altă înţelegere verbală dintre acestea, anterioară sau ulterioară încheierii lui, fiind singurul instrument juridic probant al relaţiei contractuale dintre acestea, pentru soluţionarea eventualelor litigii pe cale amiabilă sau, în caz de neînţelegere, prin acţiune în justiţie adresată instanţei competente material şi teritorial.

Părţile au înţeles să încheie azi \_\_\_\_\_\_\_\_\_\_\_\_ prezentul acord-cadru, având în compunere 4 (patru) pagini, la sediul VITAL S.A., într-un număr de 3 (trei) exemplare, toate cu aceeaşi forţă juridică, din care 2 exemplare pentru Promitentul-achizitor, iar 1 exemplar pentru Promitentul-prestator.

|  |  |
| --- | --- |
| **Promitent-achizitor** | **Promitent-prestator** |

VITAL S.A. \_\_\_\_\_\_\_\_\_\_\_\_\_\_\_

Director General,

Bancos Alexandrina

Director Economic,

Stef Loredana

Sef Birou Juridic,

Soponar Alina

Sef Birou Achizitii,

Topan Monica

Urmarire contract,

Sef Serviciu Administrativ,

Petric Anca